Source: http://old.culture.gov.sk/ministerstvo/prstup-k-informcim/sprava-za-rok-2009
Timestamp: 2017-03-29 19:03:52+00:00
Document Index: 17547093

Matched Legal Cases: ['§ 2', '§ 5', '§ 6', '§ 3', '§ 4', '§ 5', '§ 5', '§ 14', '§ 4', '§ 17', '§ 17', '§ 14', '§ 21', '§ 21', '§ 2']

Ministerstvo kultúry Slovenskej republiky - Správa za rok 2009
Informácia o sprístupňovaní informácií v rezorte kultúry za rok 2009
1. Sprístupňovanie informácií Ministerstvom kultúry Slovenskej republiky
Ministerstvo kultúry Slovenskej republiky (ďalej len „ministerstvo“) ako povinná osoba podľa § 2 ods. 1 zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len „zákon o slobode informácií“) postupovalo v uplynulom roku v oblasti sprístupňovania informácií podľa zákona o slobode informácií, metodického pokynu Ministerstva kultúry Slovenskej republiky č. MK-2908/2007-211/12259 z 9. augusta 2007, ktorým sa vydávajú pravidlá pre jednotný postup pri sprístupňovaní informácií podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov v znení dodatku č. 1 č. MK - 4405/2008 -10/17863 zo 4.12.2008, zákona č. 71/1967 Zb. o správnom konaní (správny poriadok) v znení neskorších predpisov (ďalej len „správny poriadok“) a osobitných predpisov vzťahujúcich sa k okruhu sprístupňovaných informácií. Ministerstvo v sledovanom roku zabezpečovalo prístup k informáciám ich aktívnym zverejňovaním na svojej webovej stránke, úradných tabuliach ministerstva a sprístupňovaním informácií na základe žiadostí podaných fyzickými a právnickými osobami. Aktívnym zverejňovaním informácií realizovalo povinnosti vyplývajúce z § 5 a § 6 zákona o slobode informácií a § 3 ods. 5 správneho poriadku a zabezpečovalo hromadný prístup k informáciám podľa § 4 ods. 2 zákona o slobode informácií, ktorý umožňuje verejnosti priame a opakované vyhľadávanie a získavanie informácií. Ministerstvo v záujme prístupnosti dokumentov upravujúcich postupy v oblasti sprístupňovania informácií, ako aj povinne zverejňovaných informácií podľa § 5 ods. 1 zákona o slobode informácií priebežne dopĺňalo časť webovej stránky ministerstva s názvom Prístup k informáciám. Informácie podľa § 5 ods. 1 zákona o slobode informácií boli vyvesené aj na úradnej tabuli v podateľni ministerstva. V roku 2009 pokračoval pokles žiadostí podaných ministerstvu podľa § 14 zákona o slobode informácií zaznamenaný od roku 2007: ministerstvu bolo v roku 2009 podaných 64 žiadostí, t.j. o 67, 2 % žiadostí menej ako v roku 2007 (312 žiadostí v roku 2006, 195 žiadostí v roku 2007, 87 žiadostí v roku 2008). Ministerstvo popri žiadostiach o sprístupnenie informácií v danom roku vybavilo (e-mailom a telefonicky) početné operatívne dotazy týkajúce sa najmä technicko-administratívnej činnosti ministerstva. Prevažnú časť žiadostí o sprístupnenie informácií podali v roku 2009 fyzické osoby (71, 9 %). Ministerstvo v sledovanom roku nedostalo ani jednu žiadosť osoby so zmyslovým postihnutím podľa § 4 ods. 5 zákona o slobode informácií. Jedným z ukazovateľov zákonného postupu povinnej osoby je lehota vybavenia žiadosti: ministerstvo v roku 2009 v lehote podľa § 17 ods. 1 zákona o slobode informácií (najneskôr do ôsmich pracovných dní od podania žiadosti) vybavilo 95, 3 % žiadostí, túto lehotu v troch prípadoch predĺžilo podľa § 17 ods. 2 zákona o slobode informácií (vyhľadávanie rozsiahleho počtu údajov archívneho charakteru v registratúrnom stredisku ministerstva). Predĺženie lehoty bolo žiadateľom oznámené. Tabuľka č. 1.: Prehľad o počte žiadostí o sprístupnenie informácií podaných ministerstvu v roku 2009 a spôsobe ich vybavenia Ukazovateľ
Celkový počet žiadostí, z toho podaných:
Lehota vybavenia žiadostí:
základná lehota (do 8 pracovných dní)
predĺžená lehota (do 16 pracovných dní)
Spôsob vybavenia žiadostí:
sprístupnenie informácií bez obmedzenia
odkaz na zverejnené informácie
postúpenie žiadosti inej povinnej osobe
odmietnutie/čiastočné odmietnutie žiadosti z toho
odložené žiadosti
Obsahové zameranie informácií:
ministerstvo ako organizácia štátnej správy
menšiny a regionálna kultúra
Účtované náklady za sprístupnenie informácie
Ministerstvo sprístupnením požadovaných informácií bez obmedzenia v sledovanom roku vybavilo 42, 2 % žiadostí. Inštitút odkazu na zverejnené informácie bol uplatnený pri 15, 6 % žiadostí. Keďže sa odkaz odvolával spravidla na informácie zverejnené na webovej stránke ministerstva, po súčte údajov o počte „odkazov“ a sprístupnení informácií bez obmedzenia možno konštatovať, že ministerstvo v roku 2009 sprístupnením informácií vybavilo celkom 57, 8 % žiadostí. Odmietnuté respektíve čiastočne odmietnuté žiadosti predstavovali 23, 4 % z celkového počtu podaných žiadostí. Proti príslušným rozhodnutiam ministerstva boli podané dva opravné prostriedky (rozklady), v jednom prípade sa rozkladu vyhovelo sprístupnením požadovaných informácií. Postúpením žiadosti inej povinnej osobe bolo vybavených 17, 2 % žiadostí, v rámci rezortu kultúry boli žiadosti postúpené Pamiatkovému úradu SR. Ako z tabuľky ďalej vyplýva, jedna žiadosť bola odložená z dôvodu nedoplnenia zákonných náležitostí podľa § 14 ods. 3 zákona o slobode informácií. Po vyhodnotení obsahu požadovaných informácií možno konštatovať, že aj v roku 2009 bolo najviac žiadostí, ktoré vybavovalo ministerstvo, zameraných na informácie o ekonomickej, personálnej a organizačnej činnosti ministerstva (29, 7 %). K tejto kategórií s podielom 15, 6 % možno priradiť žiadosti smerované ku grantovému systému ministerstva, keďže žiadatelia sa zaujímali najmä o výšku poskytnutých dotácií a ich vyúčtovanie, čo je vecnou agendou sekcie ekonomiky a projektového riadenia. V poradí druhou najpočetnejšou skupinou boli žiadosti týkajúce sa problematiky kultúrneho dedičstva (17, 2 %), nasledovala agenda sekcie médií, audiovízie a autorského zákona a agenda sekcie umenia a štátneho jazyka (11 %). Prehľad najčastejšie žiadaných informácií v roku 2009 je spracovaný v dokumente 20 FAQ. Ministerstvu v súvislosti so sprístupňovaním informácií nevznikli v roku 2009 náklady podliehajúce úhrade podľa Sadzobníka úhrad nákladov za sprístupnenie informácií podľa § 21 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. Ministerstvo ako správny orgán v druhom stupni konania vo veci opravného prostriedku (odvolania) proti rozhodnutiu o odmietnutí či čiastočnom odmietnutí žiadosti vydanému organizáciou v jeho zriaďovateľskej pôsobnosti nedostalo v roku 2009 ani jedno odvolanie. Voči zamestnancom ministerstva nebolo v danom roku začaté priestupkové konanie podľa § 21a zákona o slobode z dôvodu porušenia povinností ustanovených týmto zákonom. 2. Sprístupňovanie informácií organizáciami v zriaďovateľskej pôsobnosti Ministerstva kultúry Slovenskej republiky Organizácie v zriaďovateľskej pôsobnosti Ministerstva kultúry Slovenskej republiky (ďalej len „organizácie“) sú povinnou osobou podľa § 2 ods. 2 zákona o slobode informácií. Organizácie majú zriadené a prevádzkujú svoje webové stránky, prostredníctvom ktorých zabezpečujú aktívne zverejňovanie informácií. Údaje o sprístupňovaní informácií na základe žiadosti za rok 2009 poskytnuté organizáciami vypovedajú o nasledovnom vývoji: Celkový počet žiadostí podaných v organizáciách potvrdzuje tak ako v prípade ministerstva klesajúci záujem o získanie informácií prostredníctvom žiadosti o sprístupnenie informácií. V porovnaní s rokom 2007, keď organizácie dostali celkom 617 žiadostí, v roku 2008 klesol počet žiadosti o 37, 2 %, v roku 2009 o 52, 1 %. Pokles sprístupňovania informácií na základe žiadosti potvrdzuje aj nárast počtu organizácií, ktoré v rokoch 2007 až 2009 nedostali ani jednu žiadosť, o 47, 4 %. Tabuľka č. 2: Prehľad o počte žiadostí podaných organizáciám v zriaďovateľskej pôsobnosti Ministerstva kultúry Slovenskej republiky v roku 2009 a spôsobe ich vybavenia Organizácia
Centrálna servisná organizácia MK SR
MUS Mladé srdcia
Pamiatkový úrad Slovenskej republiky, ako je uvedené v tabuľke č. 2., si miernym nárastom počtu žiadostí udržal prvenstvo aj v roku 2009 (146 žiadostí). Nasleduje Slovenské národné múzeum s počtom 94 žiadostí, oproti roku 2007 však zaznamenalo pokles o 76, 6 %. Ďalšie organizácie rezortu, okrem Slovenskej národnej galérie (11 žiadostí) a Ústavu pre vzťahy štátu a cirkví (26 žiadostí),dostali zanedbateľný počet žiadostí (1 – 3 žiadosti). Tabuľka č. 3.: Spôsob vybavenia žiadostí v organizáciách v zriaďovateľskej pôsobnosti ministerstva Ukazovateľ
Počet žiadostí Podiel v % Celkový počet žiadostí, z toho podaných:
Počet žiadostí podaných: poštou
Lehota vybavenia žiadosti: základná lehota (do 8 pracovných dní)
odmietnutie/čiastočné odmietnutie žiadostí z toho
podané opravné prostriedky
- Úhrada nákladov za sprístupnené informácie:
0, 40 eur Ako znázorňuje tabuľka č. 3., organizácie v roku 2009 vybavili 93, 5 % žiadostí v zákonnej lehote do 8 pracovných dní a 88 % žiadostí sprístupnením informácií bez obmedzenia. Odmietli, respektíve čiastočne odmietli 2, 4 % žiadostí a dostali jeden opravný prostriedok (odvolanie), ktorý vybavili v rámci svojich kompetencií. Na základe súhrnu údajov o podiele sprístupnených informácií bez obmedzenia a odkazoch na zverejnené informácie možno konštatovať, že organizácie v roku 2009 vybavili celkom 90, 4 % žiadostí sprístupnením informácií. ↑ Na začiatok stránky ¦ Úvodná stránka ¦ RSS ¦ Mapa stránok